Тијана Бошковић (Требиње, 8. март 1997) српска је одбојкашица из Републике Српске, која игра на позицији коректора. Тренутно наступа за турски Еџзаџибаши. Стандардна је чланица сениорске репрезентације Србије, једна је од водећих играчица и са репрезентацијом је освајала медаље на такмичењима у јуниорској и сениорској конкуренцији. Тијана је проглашена за најкориснију играчицу (МВП) Европског првенства у Турској 2019. што је трећи пут заредом да бива изабрана за најбољу играчицу европског/свјетског првенства.